paragraph_text: Stvarnost označava nešto što nije opsjena, i ne ovisi o željama ili uvjerenjima jedne osobe. Pogotovo je stvarnost nešto što je u istini onako kako se i čini. Stvarnosti se u tom smislu može pripisati "izvjesnost". Intencionalni predmet (kao npr. opis, slika ili film) je "realan" kada reproducirana obilježja predstavljaju stvarnost na razne načine i bez izobličenja (realizam).